b"\n_START_ARTICLE_\nValerij Lobanovs'kyj\n_START_SECTION_\nIgra\xc4\x8dka\n_START_PARAGRAPH_\nLobanovski je zapo\xc4\x8deo svoju karijeru igraju\xc4\x87i kao lijevi krilni igra\xc4\x8d u Dinamu iz Kijeva s kojim je osvojio SSSR ligu i kup. Proveo je sedam godina u Dinamu prije nego \xc5\xa1to je zavr\xc5\xa1io svoju karijeru s kratkim razdobljima u \xc4\x8cornomorecu iz Odese i \xc5\xa0ahtaru iz Donjecka. Lobanovski je zavr\xc5\xa1io karijeru u dobi od 29 godina u kojoj je postigao 71 gol u 253 utakmice. Nastupio je na dvijema Olimpijskim igrama. Svoju prvu me\xc4\x91unarodnu utakmicu odigrao je 4. rujna 1960. u gostima protiv Austrije. Najpoznatiji je po legendarnoj sposobnost postizanja gola iz kornera.\n_START_SECTION_\nTrenerska\n_START_PARAGRAPH_\nGodinu dana nakon odlaska u igra\xc4\x8dku mirovinu Lobanovski je imenovan trenerom Dnjipra. Nakon \xc4\x8detiri relativno lo\xc5\xa1e godina s Dnjiprom preselio je u svoj biv\xc5\xa1i klub Dinamo iz Kijeva, prije po\xc4\x8detka sezone 1974. godine. Vodit \xc4\x87e Dinamo sljede\xc4\x87ih 15 od 17 godina (1983.-1984. bio je trener SSSR-a). Tijekom ta dva razdoblja Kijev je bio uspje\xc5\xa1an u razbijanje ruske dominacije sovjetskim nogometom. Osvojio je Sovjetsku super ligu osam puta, kup \xc5\xa1est puta, Kup pobjednika kupova 1975. i 1986., te Europski superkup 1975. godine._NEWLINE_S Sovjetskim Savezom osvojio je bron\xc4\x8danu medalju na Olimpijskim igrama 1976. Nakon perestrojke mnogi najbolji nogometa\xc5\xa1i napustili su SSSR i oti\xc5\xa1li igrati u Zapadnu Europu. Na Svjetskom prvenstvu 1990. godine nije mogao pozvati vlastite igra\xc4\x8de iz Dinama da \xc4\x8dine jezgru reprezentacije kao \xc5\xa1to je ranije \xc4\x8dinio. Reprezentacija SSSR-a ispala je ve\xc4\x87 u grupnoj fazi prvenstva._NEWLINE_Nakon debakla na Svjetskom prvenstvu Lobanovski je odlu\xc4\x8dio napustiti Dinamo Kijev i prihvatiti unosnu ponudu upravljanja Ujedinjenim Arapskim Emiratima. Nakon \xc4\x8detiri relativno prosje\xc4\x8dne godine dobio je otkaz te je postao trener Kuvajtske nogometne reprezentacije._NEWLINE_U sije\xc4\x8dnju 1997. vratio se u Dinamo Kijev po tre\xc4\x87i put. Klub je tada bio u krizi, UEFA ga je izbacila klub iz europskih natjecanja zbog poku\xc5\xa1aja podmi\xc4\x87ivanja du\xc5\xbenosnika. Lobanovski je me\xc4\x91utim uspio pokrenuti Dinamo. Osim \xc5\xa1to je vodio mom\xc4\x8dad do pet uzastopnih naslova prvaka Ukrajine, Dinamo je igrao polufinale Lige prvaka 1999. godine. Postao je trener Ukrajine u o\xc5\xbeujku 2000, ali je smijenjen nakon \xc5\xa1to je izgubio u dodatnim kvalifikacijama za Svjetsko prvenstvo 2002. od Njema\xc4\x8dke._NEWLINE_Pretrpio je mo\xc5\xbedani udar 7. svibnja 2002. godine, nedugo nakon \xc5\xa1to je njegov Dinamo Kijev pobijedio Metalurg. Umro je 13. svibnja za vrijeme operacije mozga. Na finalu Lige prvaka u Glasgowu dva dana kasnije odr\xc5\xbeana je minuta \xc5\xa1utnje njemu u \xc4\x8dast.\n_START_SECTION_\nZanimljivosti\n_START_PARAGRAPH_\nNakon njegove smrti, AC Milan je osvojio Ligu prvaka 2003. godine s Andrij \xc5\xa0ev\xc4\x8denkom u timu. Nakon pobjede \xc5\xa0ev\xc4\x8denko je odletio u Kijev kako bi stavio medalju na grob svog biv\xc5\xa1eg trenera."